b'\n_START_ARTICLE_\nJustas Vincas Paleckis\n_START_SECTION_\nBiografija\n_START_PARAGRAPH_\n1942\xe2\x80\x931945\xc2\xa0m. gyveno Rusijoje. 1959\xc2\xa0m. baig\xc4\x97 Vilniaus Salom\xc4\x97jos N\xc4\x97ries vidurin\xc4\x99 mokykl\xc4\x85. 1959\xe2\x80\x931964\xc2\xa0m. studijavo Vilniaus universitete, \xc4\xafgijo \xc5\xbeurnalisto specialyb\xc4\x99. 1960\xc2\xa0m. ir 1963\xe2\x80\x931966\xc2\xa0m. dienra\xc5\xa1\xc4\x8dio \xe2\x80\x9eKomjaunimo tiesa\xe2\x80\x9c korespondentas, darbinink\xc5\xb3 jaunimo skyriaus ved\xc4\x97jas. 1963\xe2\x80\x931967\xc2\xa0m. Lietuvos vandensvyd\xc5\xbeio rinktin\xc4\x97s narys, daugkartinis Lietuvos vandensvyd\xc5\xbeio \xc4\x8dempionas. 1966\xe2\x80\x931969\xc2\xa0m. studijavo SSRS u\xc5\xbesienio reikal\xc5\xb3 ministerijos auk\xc5\xa1tojoje diplomatin\xc4\x97je mokykloje Maskvoje._NEWLINE_1969\xe2\x80\x931983\xc2\xa0m. SSRS ambasados \xc5\xa0veicarijoje III-asis sekretorius, II-asis, I-asis sekretorius, patar\xc4\x97jas (ambasadoje VDR). 1982\xe2\x80\x931983\xc2\xa0m. SSRS URM Spaudos skyriaus ved\xc4\x97jo pavaduotojas. 1983\xe2\x80\x931989\xc2\xa0m. LKP CK U\xc5\xbesienio ry\xc5\xa1i\xc5\xb3 skyriaus ved\xc4\x97jo pavaduotojas, Kult\xc5\xabros skyriaus ved\xc4\x97jas, Ideologinio skyriaus ved\xc4\x97jas. 1989\xe2\x80\x931990\xc2\xa0m. savaranki\xc5\xa1kos LKP sekretorius._NEWLINE_1990\xe2\x80\x931992\xc2\xa0m. Auk\xc5\xa1\xc4\x8diausiosios Tarybos-Atkuriamojo Seimo deputatas, signataras, U\xc5\xbesienio reikal\xc5\xb3 komisijos pirmininko pavaduotojas. 1990\xe2\x80\x931993\xc2\xa0m. VU \xc5\xbdurnalistikos instituto d\xc4\x97stytojas. 1993\xe2\x80\x931995\xc2\xa0m. LR nepaprastasis ir \xc4\xafgaliotasis ambasadorius.  1993\xe2\x80\x931995\xc2\xa0m. VU TSPMI d\xc4\x97stytojas. 1993\xe2\x80\x931996\xc2\xa0m. prezidento Algirdo Brazausko patar\xc4\x97jas u\xc5\xbesienio politikai. 1995\xc2\xa0m. rugpj\xc5\xab\xc4\x8dio-spalio m\xc4\x97n. LR Seimo narys.  1996\xe2\x80\x932001\xc2\xa0m. LR nepaprastasis ir \xc4\xafgaliotasis ambasadorius Jungtin\xc4\x97je Did\xc5\xbeiosios Britanijos ir \xc5\xa0iaur\xc4\x97s Airijos Karalyst\xc4\x97je (1997\xe2\x80\x931999\xc2\xa0m. kartu ir LR ambasadorius Portugalijoje, 1997\xe2\x80\x932001\xc2\xa0m. ambasadorius Airijoje).  2002\xe2\x80\x932004\xc2\xa0m. LR u\xc5\xbesienio reikal\xc5\xb3 viceministras. 2004\xe2\x80\x932014\xc2\xa0m. Europos Parlamento narys, PES frakcijos narys. _NEWLINE_1990\xe2\x80\x931991\xc2\xa0m. LDDP pirmininko pavaduotojas, nuo 1991\xc2\xa0m. LSDP narys, LSDP tarybos narys. Nuo 2009\xc2\xa0m. LSDP pirmininko pavaduotojas. _NEWLINE_\xc4\xaevairi\xc5\xb3 \xc5\xa1ali\xc5\xb3 spaudoje yra paskelb\xc4\x99s straipsni\xc5\xb3 tarptautiniais klausimais, skait\xc4\x97 prane\xc5\xa1imus (Europos integracijos, saugumo, regioninio bendradarbiavimo ir kitais klausimais) daugelyje tarptautini\xc5\xb3 konferencij\xc5\xb3. Nuo 1996\xc2\xa0m. Lietuvos \xc5\xbeurnalist\xc5\xb3 s\xc4\x85jungos narys.'